**ZÁPISNICA**

**z hodnotiaceho rokovania poroty verejnej anonymnej urbanisticko-architektonickej****súťaže návrhov**

**NÁMESTIE SNP V MARTINE**

Vyhlasovateľ: **Útvar hlavného architekta mesta Martin**

Dátum rokovania: **17.12.2020**

Miesto rokovania: **Mestský úrad  Martin**

1. **VYHLÁSENIE SÚŤAŽE**

Mesto Martin, ako verejný obstarávateľ, v zastúpení Útvarom hlavného architekta mesta Martin (ďalej aj ÚHAM), ako verejný obstarávateľ, vyhlásilo ku dňu 09.10.2020 verejnú anonymnú jednokolovú urbanisticko-architektonickú súťaž návrhov „**NÁMESTIE SNP MARTIN**“ na komplexné riešenie priestorov Námestia SNP, ktoré uzatvára južnú časť Pešej zóny v centre mesta vrátane priestoru Pred nemocnicou, ktorý od seba oddeľuje Kohútova ulica, ako projektovú súťaž návrhov s udelením cienpodľa §§ 119 – 125 zákona č. 343/2015 Z.z. o verejnom obstarávaní v znení neskorších zmien a predpisov, Vyhlášky ÚVO č.157/2016 Z.z. o súťažiach návrhov a podľa Súťažného poriadku Slovenskej komory architektov z 13.04.2016 v znení neskorších zmien

Súťažné podmienky po pripomienkovaní a odsúhlasení Útvarom hlavného architekta mesta a Mestom Martin boli prerokované a s pripomienkami odsúhlasené na prvom úvodnom zasadnutí poroty dňa 21.09.2020. Zápisnica z úvodného rokovania poroty je ***Prílohou č.1***. Po prerokovaní, dopracovaní a zapracovaní pripomienok poroty boli predložené na overenie Slovenskej komore architektov. Slovenská komora architektov súťažné podmienky overí overením č.: KA 628/2020 zo dňa 06.10.2020.

Vyhlásenie súťaže návrhov bolo zverejnené vo Vestníku verejného obstarávania [www.uvo.gov.sk](http://www.uvo.gov.sk/), v Úradnom vestníku EU na [stránke TED](http://ted.europa.eu/), na internetových stránkach SKA [www.komarch.sk](http://www.komarch.sk/), na internetovej stránke [www.archinfo.sk](http://www.archinfo.sk/) a na internetovej stránke vyhlasovateľa -  na oficiálnej stránke ÚHAM Martin: [http://www.martin.sk/utvar-hlavneho-architekta/súťaž-nám-snp.sk](http://www.martin.sk/utvar-hlavneho-architekta/s%C3%BA%C5%A5a%C5%BE-n%C3%A1m-snp.sk)

1. **PREZENTÁCIA A OTVORENIE ROKOVANIA POROTY**

Priebeh rokovania:

* + začiatok rokovania **17.12.2020 o 09:30 hodine**, posunutie termínu oproti súťažným podmienkam vyplynulo z rozhodnutia o pretestovaní zúčastnených na rokovaní poroty. O zmene času začiatku rokovania boli telefonicky kontaktovaní všetci pozvaní.
	+ počet prítomných riadnych členov poroty **6**,
	+ jeden riadny člen poroty sa pred rokovaním z neúčasti pre zdravotné indispozície ospravedlnil,
	+ počet prítomných náhradných členov poroty 4, Prezenčná listina tvorí ***Prílohu č.2*** tejto zápisnice,
	+ počet prítomných expertov poroty **2**,
	+ dvaja experti (podľa prezenčnej listiny) sa pre iné pracovné povinnosti rokovania poroty nezúčastnili, ale svoje odborné posudky zaslali porote elektronicky,
	+ pred začiatkom rokovania poroty boli všetci prítomní na rokovaní (podľa prezenčnej listiny) testovaní antigénnymi testami na COVID – 19, všetci s negatívnym výsledkom.

Po návrate z testovania o 10:30 hodine predseda poroty Ing. arch. Štefan Moravčík otvoril hodnotiace rokovanie privítaním prítomných a v súlade so zákonom 343/2015 Z.z, podľa Vyhlášky ÚVO č.157/2016 Z.z a podľa Súťažného poriadku SKA navrhol prítomným riadnym porotcom doplnenie zloženia poroty na 7 členov z radov náhradných členov podľa uvedeného zoznamu v súťažných podmienkach. Keďže sa z neúčasti na rokovaní ospravedlnil Ing. arch. Michal Gaj, riadny člen poroty, na jeho miesto z radov náhradných členov nastúpil Ing. arch. Tomáš Boroš ArtD. Zloženie poroty bolo jednohlasne odsúhlasené.

Porota začala pracovať v nasledujúcom 7-člennom zložení:

**Riadni členovia poroty:**

1. Ing. arch. Štefan Moravčík, predseda poroty, AA SKA, nezávislý na vyhlasovateľovi
2. Ing. arch. Zuzana Mendelová, podpredsedníčka poroty, závislá na vyhlasovateľovi
3. Ing. arch. Tomáš Boroš, ArtD. AA SKA, nezávislý na vyhlasovateľovi
4. Ing. arch. Ján Gustiňák AA SKA, nezávislý na vyhlasovateľovi
5. Ing. arch. Martin Pavelek AA SKA, nezávislý na vyhlasovateľovi
6. Ing. arch. Kristína Šubjaková závislá na vyhlasovateľovi
7. Ing. arch. Tibor Zelenický AA SKA, nezávislý na vyhlasovateľ

**Náhradný člen poroty:**

1. Ing. arch. Otto Gáťa AA SKA, nezávislý na vyhlasovateľovi
2. Ing. arch. Jana Tartaľová závislá na vyhlasovateľovi
3. Ing. Eva Uherová nezávislá na vyhlasovateľovi

Po dovolení členov poroty predseda poroty požiadal sekretárku súťaže Ing. arch. Vieru Šottníkovú o oboznámenie poroty s priebehom súťaže. Porotcovia boli oboznámení so základnými údajmi z priebehu súťaže a s doručenými otázkami a odpoveďami súťažiacim. Otázky k vysvetleniu súťažných podmienok poslali 10-ti účastníci súťaže spolu s 15-imi otázkami. Otázky väčšinou vychádzali z požiadavky na vysvetlenie podkladov, z nepoznania miestnych pomerov a z prehliadnutia údajov uvedených v súťažných podmienkach.. Doručené boli aj otázky na konkrétne možnosti riešenia, odpovede na ne však mohli byť navádzaním ostatných súťažiacich na riešenie, preto aj v tomto duchu boli vypracované odpovede. Všetky odpovede na doručené otázky boli vypracované v spolupráci s predsedom poroty Ing. arch. Moravčíkom. Odpovede boli najneskôr do 3 pracovných dní zverejnené na úložisku vyhlasovateľa.

1. **OVERENIE SÚŤAŽNÝCH NÁVRHOV**

Sekretárka súťaže oboznámila porotu s tým že do súťaže bolo do určenej lehoty doručených 11 návrhov. Správu o priebehu a výsledku otvárania a overovania doručených súťažných návrhov zo dňa 09.12.2020 predniesla členka overovacej komisie Ing. Marta Kohútová, ktorá uviedla, že do súťaže v stanovenej lehote bolo doručených **11** súťažných návrhov a všetky splnili základné požiadavky anonymity, obsahu a rozsahu. Všetky doručené návrhy boli pred otvorením vonkajších obalov označené písmenami „**A**“ – „**K**“ podľa dátumov a časov doručenia. Týmito písmenami boli postupne pri ich otváraní označené všetky prílohy a doklady. Záznam z otvárania a overovania súťažných návrhov a  ich registrácia je ***Prílohou č.3***. Následne porota posúdila úplnosť predložených návrhov podľa súťažných podmienok a skonštatovala, že všetkých **11** doručených súťažných návrhov „**A**“ – „**K**“ splnilo požiadavky na obsah a rozsah podľa súťažných podmienok a boli, pri zachovaní anonymity, osobne doručené v stanovenej lehote do 09.12.2020 do 16:00 hodiny.

***Uznesenie č. 1***

 ***Porota konštatuje, že všetky doručené súťažné návrhy splnili požiadavky na účasť v súťaži, a do hodnotenia bude zaradených 11 súťažných návrhov. Toto rozhodnutie prijala porota všetkými hlasmi.***

1. **HODNOTIACA ČASŤ ROKOVANIA POROTY**

Porota sa dohodla na nasledovnom postupe hodnotenia :

* individuálne štúdium súťažných návrhov od 11:00 -14:30 hod.
* spoločná diskusia ku každému súťažnému návrhu, ktorá bude obsahovať hodnotenie jednotlivých návrhov a ich súlade so súťažnými podmienkami, s územným plánom mesta a s požiadavkami vyhlasovateľa.

Vzhľadom na počet súťažných návrhov sa porota jednomyseľne dohodla, že

* v prvom kole určí hlasovaním tie návrhy, ktorých riešenie nedosahuje úroveň pre udelenie cien a odmien a vylúči ich z ďalšieho posudzovania,
* ďalšie kolo, najmenej jedno, bude porota venovať hodnoteniu návrhov s cieľom určiť víťaza súťaže a ďalšie poradie ocenených a odmenených návrhov.

Porota mala k dispozícii posudky expertov:

* prof. Ing. Jána Čelka, CSc. - dopravné riešenie súťažných návrhov (spoluautor ÚGD Martin),
* Ing. Anny Dobruckej – zeleň a krajinná architektúra,
* Ing. arch. Karol Ďurian a Ing. arch. Milan Marček – ochrana pamiatok, boli na rokovaní prítomní a hodnotenie návrhov z hľadiska pamiatkovej ochrany predniesli v rámci diskusie ku každému hodnotenému návrhu.

Súťažná porota sa jednomyseľne dohodla, že výsledné poradie bude určené tajným hlasovaním jednotlivých členov poroty tak, že najúspešnejší bude návrh s najnižším súčtom umiestnení.

Porota hodnotila návrhy podľa hodnotiacich kritérií uvedených v súťažných podmienkach:

* architektonická a urbanistická  kvalita prestavby Nám. SNP,
* komplexnosť urbanistického konceptu vrátane väzieb na širšie okolie,
* invenčnosť riešenia*,*
* kvalita funkčno-priestorového a prevádzkového riešenia jednotlivých objektov a priestorov
* environmentálne aspekty návrhu,
* priestorová a ekonomická efektívnosť návrhu.
	1. **1. Hodnotiace kolo**

Po individuálnom štúdiu grafických a textových častí návrhov a po spoločnej diskusii členov poroty a expertov pristúpila porota k hlasovaniu o vyradení tých súťažných návrhov, ktoré nepostúpia do ďalšieho hodnotiaceho kola.

Tabuľka č.1

**HODNOTENIA POROTY**

|  |  |  |
| --- | --- | --- |
| **Súťažný****návrh** | **Hlasovanie č.1** | **Postup do ďalšieho hodnotenia** |
| **za postup** | **proti postupu**  |
| **A** | **6** | **1** | **postupuje** |
| **B** | **0** | **7** | **nepostupuje** |
| **C** | **4** | **3** | **postupuje** |
| **D** | **1** | **6** | **postupuje** |
| **E** | **4** | **3** | **postupuje** |
| **F** | **0** | **7** | **nepostupuje** |
| **G** | **1** | **6** | **postupuje** |
| **H** | **1** | **6** | **postupuje** |
| **I** | **6** | **1** | **postupuje** |
| **J** | **0** | **7** | **nepostupuje** |
| **K** | **0** | **7** | **nepostupuje** |

***Uznesenie č. 2***

***Na základe výsledku 1. kola hlasovania porota jednomyseľne prijala, že :***

* ***do druhého kola postupujú návrhy: A, C, D, E, G, H, I.***
	1. **2. Hodnotiace kolo**

Na základe výsledkov 1. kola hodnotenia sa porota dohodla, že cieľom ďalšieho kola hodnotenia bude hlasovanie o poradiach na 1.- 3. mieste. Podľa výsledkov hodnotenia v 2. kole sa následne porota rozhodne o určení obmien. Porota sa jednohlasne dohodla na tajnom hlasovaní porotcov o výslednom poradí týchto návrhov.

Pred 2. kolom hlasovania sa porota zhodla na opätovnom individuálnom štúdiu návrhov. Po ňom sa porotcovia v diskusii venovali ďalšiemu podrobnejšiemu rozboru navrhnutých riešení v jednotlivých návrhoch.V tejto etape hodnotenia bolo predmetom diskusie aj podrobnejšie hodnotenie návrhov z hľadiska použitia výsledku súťaže pri realizácii predmetu súťaže**.**

Po ukončení diskusie porotcovia na rozdaných hlasovacích lístkoch určili poradie návrhov. Výsledky hlasovania č.2 sú uvedené v nasledujúcej tabuľke:

Tabuľka č.2

**VÝSLEDKY**

|  |  |  |  |
| --- | --- | --- | --- |
| **Súťažný návrh** | **Porotca** | **Súčet****umiestnení** | **Výsledné poradie** |
| **1** | **2** | **3** | **4** | **5** | **6** | **7** |
| **A** | **umiest.** | **1** | **1** | **1** | **1** | **1** | **1** | **1** | **7** | **1.** |
| **C** | **umiest.** | **2** | **2** | **2** | **2** | **2** | **2** | **3** | **15** | **2.** |
| **I** | **umiest.** | **3** | **3** | **3** | **3** | **3** | **3** | **2** | **20** | **3.** |
| **E** | **umiest.** | **4** | **4** | **4** | **4** | **4** | **4** | **4** | **28** | **4.** |
| **D** | **umiest.** | **5** | **6** | **5** | **5** | **7** | **7** | **5** | **40** | **5.** |
| **G** | **umiest.** | **6** | **7** | **6** | **7** | **5** | **6** | **6** | **43** | **6.- 7.** |
| **H** | **umiest.** | **7** | **5** | **7** | **6** | **6** | **5** | **7** | **43** | **6.- 7.** |

***Uznesenie č. 3***

***Na základe výsledku 2. kola hlasovania porota jednomyseľne potvrdila výsledky tajného hlasovania podľa súčtu umiestnenia, počnúc najnižším (uvedené tabuľke č. 2).***

* ***víťazom súťaže na 1. mieste je návrh A,***
* ***na 2. mieste sa umiestnil návrh C,***
* ***návrh I sa umiestnil na 3.mieste,***
* ***návrh E sa umiestnil na 4. mieste,***
* ***návrh D sa umiestnil na 5. mieste,***
* ***návrhy G a H sa získaním rovnakých súčtov umiestnení umiestnili na***

***6. – 7. miestach***

***Uznesenie č. 4***

***Konečné poradie:***

1. ***miesto - návrh A***
2. ***miesto - návrh C***
3. ***miesto - návrh I***
4. ***miesto - návrh E***
5. ***– 7. miesto - ex aequo návrhy D, G, H.***

***Vzhľadom na malý rozdiel v súčte umiestení u návrhov D, G, H sa porota po krátkej diskusii jednomyseľne dohodla, že tieto 3 návrhy budú umiestnené ex aequo na 5. – 7. mieste.***

***Toto uznesenie prijala porota na znak akceptovania postupných výsledkov hlasovania jednomyseľne.***

1. **URČENIE CIEN A ODMIEN**

Po určení poradia súťažných návrhov v súťaži diskutovali členovia poroty o udelení jednotlivých cien a odmien.

* 1. **Ceny**

Porota sa jednomyseľne dohodla, že **všetky 3 ceny** budú udelené v takej výške, ako je uvedené v súťažných podmienkach. .

***Uznesenie č. 5***

***Porota sa jednomyseľne rozhodla o udelení cien takto:***

1. ***cena návrh A  12 000,- €***
2. ***cena návrh C 7 000,- €***
3. ***cena*  *návrh I 5 000.- €***
	1. **Odmeny**

V rokovaní o odmenách, na ktoré bola v súťažných podmienkach určená celková suma **4 000,-** **€** porota zvažovala dosiahnuté poradie a súčet výsledných umiestnení a obtiažnosť predmetu súťaže. Porota zhodnotila skutočnosť, že pre ďalší postup rozvoja a prestavby riešeného územia priniesli čiastkové námety aj odmenené návrhy na 4. a 5.-7. mieste a rozhodla, aby s ohľadom na výsledky súčtov umiestnení bola udelená 1. odmena a 3x 2. odmeny ex aequo - rozdelené rovným dielom podľa ***uznesenia č.4*** takto: **1. odmena vo výške 2 200,- €** a **2. - 4. odmeny vo výške po 600,- €**. Navrhnuté udelenie odmien bolo jednohlasne odhlasované.

***Uznesenie č. 6***

***Porota rozhodla, že podľa súťažných podmienok sumu z 4 000,-€ určenú na odmeny rozdelí takto :***

***1. odmena návrh E 2 200,- €***

 ***3 x 2. odmeny návrhy D, G, H 600,- €***

***Uznesenia č. 5 a  č. 6 prijala porota všetkými hlasmi***

|  |  |  |  |  |
| --- | --- | --- | --- | --- |
| **Súťažný návrh** | **Súčet****umiestnení** | **Výsledné poradie** | **Ceny a odmeny** | **Výška cien a odmien** |
| **A** | **umiest.** | **7** | **1.** | **1. cena**  | **12 000,- €** |
| **C** | **umiest.** | **15** | **2.** | **2. cena** | **7 000,- €** |
| **I** | **umiest.** | **20** | **3.** | **3. cena** | **5 000,- €** |
| **E** | **umiest.** | **28** | **4.** | **1.odmena** | **2 200,- €** |
| **D** | **umiest.** | **40** | **5.** | **2. – 4. odmena****ex aequo** | **600,- €** |
| **G** | **umiest.** | **43** | **6.- 7.** | **2. – 4. odmena****ex aequo** | **600,- €** |
| **H** | **umiest.** | **43** | **6.- 7.** | **2. – 4. odmena****ex aequo** | **600,- €** |

* 1. **Hodnotenia súťažných návrhov.**

Po udelení cien a odmien členovia poroty, na základe predchádzajúcich diskusií a hodnotení, vypracovali hodnotenia ocenených a odmenených súťažných návrhov ***A,******C, I*,** a tvoria ***Prílohu č. 5***

K celkovému výsledku súťaže a ďalšiemu postupu porota prijala odporúčania vyhlasovateľovi. Tieto boli porotou odsúhlasené a tvoria ***Prílohu č. 6*** zápisnice.

1. **AUTORI SÚŤAŽNÝCH NÁVRHOV**

Na záver rokovania porota pristúpila k otváraniu obálok **„AUTOR“**:

|  |  |  |
| --- | --- | --- |
| **Návrh** | **Poradie** | **Autori hodnotených návrhov** |
| **Ocenené návrhy** |
| **A** | **1.****cena** | Autor: **Ing. arch. Peter Nezval, Žilina**Spoluautori: Ing. arch. Maroš Likavčan Ing. arch. Lenka LikavčanováAnna Valachová Lucia Likavčanová Ing. Roman Tiso  Ing. Matej Jasenka, PhD.  |
|  **C** | **2.****cena** | **Artefact, s.r.o. Bratislava - Dúbravka**Kolektív autorov:  Ing. arch. Marína Ťapajnová  Ing. arch. Juraj Stieranka Ing. arch. Richard Kozoušek Bc. Tomáš Perďoch  |
| **I** | **3.****cena** | **A2 ARCHITEKTI, s.r.o. Martin**Kolektív autorov:  Ing. arch. Daniela Lukáčová Ondřej Machač Veronika Lietavová  Matej Fojtík David ZimaSpolupráca a konzultácia: Ing. arch. Ladislav Lukáč |
| **Odmenené návrhy** |
| **E** | **1.****odmena** | **BÁLEK ARCHITEKTI, s.r.o., Liptovský Mikuláš**Kolektív autorov:Ing. arch. Michal BálekIng. arch. Martina Báleková |
| **D** | **2.- 4.****odmena****ex aequo** | **Lucký architects, s.r.o., Bratislava – Nové Mesto**V zastúpení: Ing. arch. Marián Lucký, konateľ |
| **G** | **2.- 4.****odmena****ex aequo** | **Ing. arch. Pavol Jarab, impressARCH, s.r.o., Martin**Kolektív autorov:Ing. arch. Pavol JarabIng, Ondrej HnackoIng. Barbora Kráľová |
| **H** | **2.- 4.****odmena****ex aequo** | Kolektív autorov:Ing. arch. Zuzana Nádaská, PhD, Trnava.Ing. Michal KázikIng. Filip Bránický, PhD.Ing. Martin PoliakIng. Mgr. art. Pavol Pilař, AtrD.  |
| **Neocenené a neodmenené návrhy** |  |
| **B** | **--** | Kolektív autorov:doc. Ing. arch. Juraj Koban, PhD., KOPAIng. arch. Ján HorváthIng. arch. Marek Turošík Ing. arch. Peter Danko |
| **F** | **--** | Kolektív autorov:Bc. Štefan Jančár Bc. Pavel BakajsaIng. arch. Ján Sekan |
| **J** | **--** | Kolektív autorov:Ing. arch. Eva KutašováIng. arch. Ivana NechajováIng. arch. Katarína Mikuláková |
| **K** | **--** | Kolektív autorov:Ing. arch. Katarína HrvolováIng. arch. Karolína SásikováIng. arch. Tatiana Malicová Vozárová, PhD.  |





Porota ukončila prácu hodnotiaceho zasadnutia o 18:00 hodine

V Martine 17.12.2020

Zapísala: Ing. arch. Viera Šottníková, sekretárka súťaže 

**Prílohy zápisnice:**

Príloha č. 1 Zápisnica z úvodného rokovania poroty 21.09.2020

Príloha č. 2 Prezenčná listina z hodnotiaceho rokovania poroty 17.12.2020

Príloha č. 3 Zápisnica z overovania súťažných návrhov 10.12.2020

Príloha č. 4 Kópia overenia Súťažných podmienok SKA

Príloha č. 5. Hodnotenia ocenených súťažných návrhov a odporúčania poroty vyhlasovateľovi